[{"text_idx": "#000000", "text": "Tema plaaniks on ei rohkem ega va\u0308hem kui maakera ja kogu selle u\u0308mbritseva vallutamine. See pole mingi suurusehullustuses taskumarssali idee, vaid realistlik plaan pakkuda tehnilist platvormi, mis aitab organiseerida ja otsida ko\u0303ikvo\u0303imalike andurite ja masinloetavaid andmeid."}, {"text_idx": "#000001", "text": "\u201cMul on tunne, et me alles alustasime,\u201d nendib Rainer Sternfeld (31), ettevo\u0303tte Planet OS tegevjuht ja kaasasutaja. Teatud mo\u0303ttes nad to\u0303epoolest alles alustasidki. Suvekuumuses, kui ko\u0303ik korralikud to\u0308o\u0308inimesed veetsid puhkust soojal rannaliival peesitades, oli Rainer ja tema meeskond ametis ookeaniandmeid to\u0308o\u0308tleva ettevo\u0303tte Marinexplore u\u0308mberkujundamisega tervet planeeti katvaks operatsioonisu\u0308steemiks Planet OS. Nagu nimigi viitab, on neil nu\u0308u\u0308d ma\u0308rksa ambitsioonikam plaan kui tegeleda \u201cainult\u201d selle 71% osaga maakerast, mis on vee all."}, {"text_idx": "#000002", "text": "\u201cMeie su\u0308steem on nagu Google Translate, mis ra\u0308a\u0308gib vee- ja atmosfa\u0308a\u0308riandurite, satelliitide ja teiste andmeid koguvate seadmete keelt,\u201d u\u0308ritab Rainer maakeeli selgitada andmeto\u0308o\u0308tlusa\u0308ri, kus ko\u0303ik asjakohased terminid kipuvad olema ingliskeelsed. \u201cMe pakume keskse \u201caju\u201d teenust, mis aitab ettevo\u0303tetel ja organisatsioonidel meie platvormi kaudu leida ja analu\u0308u\u0308sida ko\u0303iki nende andmeid, mida va\u0308liskeskkondades asuvad seadmed igapa\u0308evaselt koguvad, ilma, et nad ise peaks neid andmeid liigutama.\u201d"}, {"text_idx": "#000003", "text": "Ko\u0303ige paremini iseloomustab seda valdkonda, milles nad tegutsevad, u\u0308tlus: \u201cujume andmekogujates, upume andmetesse\u201d. Infoajastul on andmeid ko\u0303ikjal ku\u0308lluslikult, kuid va\u0308he on teadmisi ja ressursse nende andmete to\u0308o\u0308tlemiseks ja inimkonna huvides paremaks rakendamiseks. Ta\u0308napa\u0308eval on so\u0303na otseses mo\u0303ttes iga liikuv alus \u2013 olgu ta laev vo\u0303i lennuk, ra\u0308a\u0308kimatagi kosmosesu\u0308stikutest \u2013 omamoodi andmekoguja. Kui iga tavaline purjekas mo\u0303o\u0303dab sadamast va\u0308ljudes vee su\u0308gavust ja tuule kiirust, siis suuremad laevad vo\u0303ivad edukalt koguda andmeid ka reostuse taseme vo\u0303i kalade migratsiooni kohta vees."}, {"text_idx": "#000006", "text": "Sellel muutuval turul on ko\u0303ige olulisem ma\u0308rkso\u0303na \u201ckiirus\u201d. Kuigi andmete kogumine on u\u0308ha lihtsam, kulub tavaliselt 80% ajast andmete sorteerimisele ja mu\u0308rast puhastamisele. Andmeku\u0308llusesse uppuvad ettevo\u0303tted on aru saanud, et mida enam neil andmeid on, seda lihtsamad peavad olema funktsioonid nende to\u0308o\u0308tlemiseks. See ongi suund, kuhu Planet OS rihib."}, {"text_idx": "#000007", "text": "\u201cSel turul, kuhu me tungime, on va\u0308ga palju vanu tegijaid,\u201d ma\u0308rgib Rainer ja viitab Silicon Valleys tuntud riskikapitalisti Bill Gurley so\u0303nadele, et \u201craha saab teha vaid selles valdkonnas, kus enamik inimesi usub sind eksivat.\u201d"}, {"text_idx": "#000008", "text": "\u201cRiskid on alati suured ja kunagi ei vo\u0303i ette teada, mis to\u0308o\u0308tab ja mis mitte,\u201d ja\u0308a\u0308b Rainer ehteestlaslikult tagasihoidlikuks. Olles viimased kolm aastat elanud USA la\u0308a\u0308nekaldal, julgeb ta siiski ka ameerikalikult suurelt unistada: \u201cMeie eesma\u0308rk on indekseerida suurem osa vabalt ka\u0308ttesaadavaid planetaarseid andmeid.\u201d"}, {"text_idx": "#000009", "text": "Hetkel on Planet OSiga liitunud 33 (rahvusvahelist) organisatsiooni ja u\u0308le 37 000 andmekogumi. Sellise saavutusega on ilmselt rahul ka nende rahastajad, kellest suurimad on USA strateegiline investor Intertrust Technologies ja Hollandi elektroonikatootja Philips, aga ka a\u0308riinglid, kellest tuntuimad nimed on kunagine Apple\u2019i tippjuht ja Nest Labsi looja Tony Fadell ja Skype\u2019i asutaja Jaan Tallinn."}, {"text_idx": "#000010", "text": "La\u0308hivaade number u\u0308ks: Sunnyvale, California, USA"}, {"text_idx": "#000011", "text": "Oktoobri alguses valitseb Silicon Valley su\u0308dames hullem leitsak kui Eestis su\u0308dasuvise kuumalaine ajal. Me kohtume Raineriga tema kontori ees, mis asub u\u0308hes siinkandis nii tu\u0308u\u0308pilises klaasist ja betoonist suhteliselt stiilivabalt kokkulu\u0308katud kahekorruselises bu\u0308roohoones keset Sunnyvale\u2019i asulat, mis on tuntud paljude tehnoloogiaettevo\u0303tete peakorterite poolest. Vaid paari kilomeetri kaugusel siit asub Moffett Field, NASA teaduskeskus, kust kogu see Silicon Valley \u201cmuinasjutt\u201d 70 aastat tagasi alguse sai."}, {"text_idx": "#000012", "text": "Rainer tundub sel korral ma\u0308rksa enesekindlam ja rahulikum kui mo\u0308o\u0308dunud korral, kui me tegime ma\u0308rtsis lu\u0308hikese teledokumentaali jaoks intervjuud Crissy Fieldsil, siinse piirkonna tuntuima maama\u0308rgi, Kuldva\u0308rava silla taustal. Ilm oli tookord jahe ja tuuline nagu ta San Franciscos ikka kipub olema. Samas vo\u0303ib kohaliku ilmaennustuse peale pea 99% to\u0303ena\u0308osusega kindel olla, sest andmeid on su\u0308noptikutel ilmselt piisavalt."}, {"text_idx": "#000013", "text": "Ilmaennustamine muutub ku\u0308ll aina lihtsamaks, kuid inimese po\u0303hjustatud looduskatastroofe ette prognoosida on siiski u\u0308sna vo\u0303imatu. Ameeriklased meenutavad ta\u0308naseni o\u0303udusva\u0308rinatega 2010. aasta trago\u0308o\u0308diat, mil Mehhiko lahes kukkus kokku British Petroleumi naftaplatorm, mille tagaja\u0308rjel voolas 87 pa\u0308eva jooksul merre 4,9 miljonit barrelit toornaftat, po\u0303hjustades USA ajaloo ra\u0308ngima naftareostuse. Selle tagaja\u0308rgi likvideeritakse veel ta\u0308nase pa\u0308evani ning o\u0303nnetus mo\u0303jutab keskkonda ilmselt veel aastaku\u0308mneid."}, {"text_idx": "#000014", "text": "Kuidas sai selline o\u0303nnetus u\u0308ldse juhtuda, pa\u0308rin Rainerilt."}, {"text_idx": "#000015", "text": "\u201cIga selline naftaplatvorm kogub iga pa\u0308ev mitu terabaiti andmeid ning aastas koguneb andmeid petabaitides (mida on enam kui ko\u0303ikide Facebooki kasutajate kontodel olevad pildid kokku \u2013 EST),\u201d selgitab tema ja lisab, et naftatootja suurimaks probleemiks polnud mitte niivo\u0303rd andmete puudus kui oskamatus nendega ringi ka\u0308ia. Pa\u0308a\u0308stelaevad saadeti ku\u0308ll lekkinud naftat merest kokku korjama satelliitidelt saadud andmete po\u0303hjal, kuid seejuures ei vo\u0303etud arvesse, et andmed saabusid teatud viitajaga ning lained ja merehoovused olid naftalekke paisanud juba kuhugi laiali. Samuti vo\u0303ttis murdunud toru, millest iga pa\u0308evaga u\u0308ha enam naftat merre purskas, lappimine kauem kui arvati."}, {"text_idx": "#000017", "text": "Et olla la\u0308hemal potentsiaalsetele klientidele, aga ka leidmaks andekaid to\u0308o\u0308tajaid, oli ka u\u0308ks peamisi po\u0303hjuseid, miks Rainer oma pere kaks aastat tagasi Californiasse kolis (kuigi pa\u0308ikesepaisteline ilm on ka muidugi suur pluss). \u201cSiin on ku\u0308lluses andmeteabe ja B2B-tarkvara talenti ning nende kogemused suurte andmemassiividega on ma\u0308rksa laiemad,\u201d nendib ta."}, {"text_idx": "#000018", "text": "La\u0308hivaade number kaks: Tokyo, Jaapan"}, {"text_idx": "#000019", "text": "Alles paar na\u0308dalat varem esines Rainer saalita\u0308iele potentsiaalsele investorile Nikkei Big Data konverentsil Tokyos. Erinevalt Ameerikas nii levinud u\u0308livabast suhtlusstiilist, kus ka formaalsematel u\u0308ritustel keegi publiku seas nosib kaasavo\u0303etud vo\u0303ileiba vo\u0303i umbes pooled inimesed na\u0308pivad keskendunult oma nutiseadmeid, kuulas Jaapani publik teda lummatud vaikuses terve pooltunni, mil Planet OSi juht ra\u0308a\u0308kis (r)evolutsioonist andmekogumises ja -to\u0308o\u0308tlemises."}, {"text_idx": "#000020", "text": "See oli Raineri jaoks sel aastal juba teine ja kokku kolmas kord Jaapanis ka\u0308ia ning sagedaste visiitide po\u0303hjusena nimetab ta veidi salapa\u0308raseks ja\u0308a\u0308des ja\u0308llegi \u201cvo\u0303imalikke kliente\u201d."}, {"text_idx": "#000021", "text": "Igau\u0308ks, kes peab regulaarselt lendama eri kontinentide ja ajavo\u0308o\u0308ndite vahel, teab, kui kurnav on selline elustiil organismile. Ometi pole Raineril midagi To\u0303usva Pa\u0308ikese Maal ka\u0308imise vastu, kuna sealne kultuur ja elustiil resoneerub ha\u0308sti tema enda su\u0308gavamate uskumustega."}, {"text_idx": "#000022", "text": "Enne pere loomist ka\u0308is Rainer koos oma tulevase abikaasa Anuga \u2013 kes on muide ka ta\u0308naseks tegus ettevo\u0303tja \u2013 seljakotireisil la\u0308bi Lo\u0303una-Jaapani. Nad imetlesid selle tihedalt rahvastatud riigi looduskauneid paiku nagu na\u0308iteks Nagoya ja Ibusuki piirkonnad ja ronisid Aso tegevvulkaanile, mis on u\u0308ks Kyushu saare ko\u0303rgemaid tippe. Samuti ku\u0308lastasid nad Toyota tehast, kus neid \u2013 nagu aastaku\u0308mneid varem ilmselt ka u\u0308ht Raineri suurt eeskuju, Steve Jobsi \u2013 jahmatas jaapanlaste erakordselt ko\u0303rge to\u0308o\u0308distsipliin ja -eetika. U\u0308hel pa\u0308eval tahaksid nad ka\u0308ia Jaapanis kogu perega, et ku\u0308lastada ka po\u0303hjapoolset Hokkaido saart."}, {"text_idx": "#000023", "text": "Ra\u0308a\u0308kides Jaapanist, ei saa muidugi u\u0308le ega u\u0308mber ka sealsest toidukultuurist. Kuna Rainer peab end to\u0303eliseks tervisetoidu huviliseks ning la\u0308heneb so\u0308o\u0308gile vaat et to\u0303siteadusliku su\u0308stemaatilisusega \u2013 nagu ilmselt ko\u0303igele elus -, vo\u0303ib ta ra\u0308a\u0308kida tundide kaupa heade ja halbade toitainete mo\u0303just inimese kehale. Tokyos ka\u0308ies ku\u0308lastab ta vo\u0303imalusel alati pealtna\u0308ha ko\u0303ige nurgatagusemaid \u201curkaid\u201d, kus vo\u0303ib kogeda enneolematuid so\u0308o\u0308gielamusi. Ka San Francisco lahe piirkonnas teab ta peast Jaapani so\u0308o\u0308gikohti, kus saab parimat sobat vo\u0303i sushit. Samas ei vo\u0303ta ta aga suu sissegi u\u0308ht Jaapani ko\u0308o\u0308gi traditsioonilisemat ho\u0303rgutist torot, sest on lugenud piisavalt to\u0303endusmaterjali selle kohta, et kuni paariku\u0308mne aastaseks elavad tuunikalad koguvad Vaikse ookeani elukatest oma kehasse ko\u0303ige enam inimorganismile kahjulikke aineid. Tuuni asemel vo\u0303ib ta su\u0308u\u0308a muud kala, kuid ka ho\u0303rk loomaliha ei tule ko\u0303ne allagi, sest viimased neli aastat on ta taimetoitlane."}, {"text_idx": "#000026", "text": "Planet OSi suurim kontor, kus to\u0308o\u0308tab seitse inimest, asub ja\u0308tkuvalt Tallinnas. \u201cEestlased on ju igas olukorras elluja\u0308a\u0308jad ja ta\u0308nu meie riigi va\u0308iksusele peab igau\u0308ks olema laia profiiliga spetsialist,\u201d nendib Rainer. Kuna karm kliima sunnib mo\u0303tlema sellele, kuidas teha ko\u0303ike oluliselt efektiivsemalt ja kompaktsemalt, on po\u0303hjamaalased harjunud su\u0308steeme automatiseerima. Kui Eestis olles mo\u0303juvad paljude sellised asjad iseenesest mo\u0303istetavalt, siis just distantsilt vaadates saavad selgeks ka paljud Eesti eelised."}, {"text_idx": "#000027", "text": "Raineril on lisaks ko\u0303igele va\u0308ga isiklik suhe ka Vabaduse va\u0308ljaku servas asetseva Vabadusso\u0303ja vo\u0303idusambaga, mida eestlased teatavasti kas kirglikult armastavad vo\u0303i vihkavad. Rainer oli vaid 24-aastane, kui tema meeskonna pakutud kavand valiti vabadussamba vo\u0303iduto\u0308o\u0308ks ning kuigi kulus veel aastaid ja ko\u0303vasti poliitilist kemplemist ning la\u0308bi igas mo\u0303ttes kiiva kiskunud ehituse lo\u0303puks valminud sammas pole tema meelest just maailma parim, peab ta tagantja\u0308rele saadud kogemust hindamatuks. \u201cSee na\u0308itas kui keeruline on juhtida nii suuri projekte, mida varem pole tehtud,\u201d ma\u0308rgib ta lakooniliselt ja lisab, et tunneb arhitektuuri vastu endiselt suurt to\u0303mmet ning tahaks kunagi kinkida eesti rahvale va\u0308a\u0308rikama memoriaali."}, {"text_idx": "#000028", "text": "To\u0303estuse, et suurte projektidega, mida varem pole kusagil maailmas tehtud, saab ta hakkama vaatamata noorele eale, sai ta mo\u0303ned aastad hiljem, kui asus Tehnikau\u0308likooli magistrio\u0303pingute ko\u0303rvalt juhtima Baltikumi a\u0308riarendusu\u0308ksust S\u030cveitsi-Rootsi elekriseadmete tootmiskontsernis ABB. Tema juhtimisel valmis plaan, mille alusel kaeti Eesti 2013. aastaks esimese riigina maailmas elektirautode kiirlaadimisvo\u0303rgustikuga."}, {"text_idx": "#000030", "text": "Rainer nimetab ABBs to\u0308o\u0308tamist ku\u0308ll parimaks o\u0303ppimiskogemuseks, kuid tundis toona siiski rahutust midagi \u201coma ka\u0308tega teha\u201d. Nii asutas ta koos kolme so\u0303braga pa\u0308evato\u0308o\u0308 ko\u0303rvalt va\u0308ikeettevo\u0303tte Flydog, mis prototu\u0308u\u0308pis tootemudeleid. U\u0308he tellimusto\u0308o\u0308na laekus neile palve ehitada Soome lahte poi, mis mo\u0303o\u0303daks fu\u0308toplanktoni kontsentratsiooni ning aitaks selle po\u0303hjal uurida heeringa liikumist meres. Poi oli ammu vees, kuid kliendilt ei kuulnud nad tu\u0308kk aega kippu ega ko\u0303ppu, kuni selgus, et nood on ha\u0308das kogutud andmete to\u0308o\u0308tlusega. See to\u0303igi noortele ettevo\u0303tjatele eureka!-momendina kohale arusaama, et to\u0303eliselt suurt turgu lubav a\u0308ri pole mitte poide vo\u0303i muude fu\u0308u\u0308siliste seadmete ehitamises, vaid nende kogutud andmetele universaalse tarkvaraplatvormi loomises. Kuigi Rainer lahkus sealt aastaid tagasi, tegutseb Flydogmarine muide ta\u0308naseni poide tootmises."}, {"text_idx": "#000031", "text": "Olles ise nu\u0308u\u0308d u\u0308leni tarkvarato\u0308o\u0308stuses iga pa\u0308ev loodavatesse andmemassiividesse uppunud, on Rainer siiski hingelt insener, kelle suurimaks su\u0308damesooviks on leiutada midagi, mis aitaks inimkonda edasi. Nagu sellistel puhkudel ikka, sai Rainer selle pisiku kaasa juba lapsepo\u0303lvest. Kasvades u\u0308les Sauel, veetis ta ko\u0303ik oma vabad hetked insenerist isa kodukontoris, mis oli maast laeni ta\u0308is po\u0303nevaid raamatuid ja elektroonikaseadmeid. See oli tema jaoks omamoodi turvaline kindlus, mis kaitses teda va\u0308lismaailmas toimuvate murranguliste su\u0308ndmuste eest: no\u0303ukogude liit lagunes, Saue ta\u0308navatel ko\u0303mmutasid kriminaalid u\u0308ksteise pihta pu\u0308stolivalanguid ja rahvaste vaheline vaen oli haripunktis. Marurahvuslikult meelestatud kiusajad ei mallanud ilmselt va\u0308ga su\u0308veneda, et kodus ka vabalt vene keelt ra\u0308a\u0308kiva Raineri ema oli tegelikult ukrainlanna."}, {"text_idx": "#000032", "text": "Ta\u0308nu kodust kaasa saadud kakskeelsusele ja\u0308a\u0308vad keeled Rainerile ilmselt ha\u0308sti ku\u0308lge, sest ka oma ta\u0308ielikult aktsendivaba ameerikapa\u0308rase inglise keele o\u0303ppis ta a\u0308ra omal ka\u0308el, peamiselt ohtralt MTVd ja teisi \u201cla\u0308a\u0308ne\u201d telekanaleid vaadates. Nende pere jaoks oli sadade tuhandete no\u0303ukogude propagandast tu\u0308dinud eestlaste suurimaks unistuseks olnud satelliitkanalite vaatamine vaat et kohustus, sest tema isa oli juba 1989. aastal koju paigaldanud no\u0303ukogude Eesti u\u0308he esimestest la\u0308a\u0308ne satelliit-TV su\u0308steemi. \u201cSaue Sassina\u201d tuntud elektroonikainsener on tegutsenud akustika- ja elektroonikaspetsialistina aastaku\u0308mneid."}, {"text_idx": "#000039", "text": "Endla Teater kutsub va\u0308liseestlasi ku\u0308sitlusele vastama"}, {"text_idx": "#000040", "text": "Novembris esietendub Pa\u0308rnu Endla Teatris va\u0308liseestlastest ko\u0303nelev dokumentaallavastus \u201e45 339 km2 raba\u201c, mille materjali kogumisel saavad oma panuse anda ko\u0303ik kodu-Eestist kaugemal kanda kinnitanud eestlased. Kui sa oled eestlane, kes elab..."}, {"text_idx": "#000044", "text": "We need your help with Estonian events in the summer"}]